
KONKURSO „AŠ GALIU RINKTIS!” 
NUOSTATAI


I. BENDROSIOS NUOSTATOS

1. Konkurso „Aš galiu rinktis!“ (toliau Konkursas) nuostatai nustato konkurso tikslus, dalyvius, organizavimą, vertinimo kriterijus ir tvarką, bei konkurso dalyvių skatinimą ir apdovanojimus.
2. Konkurso organizatoriai: Vilkaviškio rajono savivaldybės visuomenės sveikatos biuras.

II. TIKSLAS IR UŽDAVINIAI

3. Tikslas – sumažinti priklausomybę sukeliančių medžiagų paplitimą mokinių tarpe, sudominant kūrybine veikla.
4. Uždaviniai:
4.1.  Suburti mokinius, pedagogus kūrybine veikla – tikslu mažinti priklausomybę sukeliančių medžiagų (alkoholio, tabako, narkotikų) vartojimą.
4.2.  Įtraukti kuo daugiau padidintos rizikos mokinių formuojant kritinio mąstymo ir savivertės pagrindus.
4.3.  Informuoti mokinius apie psichoaktyvių medžiagų vartojimo padarinius.
4.4.  Įtraukti kuo daugiau švietimo įstaigų į prevencinę veiklą.

III. KONKURSO DALYVIAI

5. Konkurse dalyvauja Vilkaviškio rajono savivaldybės švietimo įstaigų, 7 klasių mokiniai.
6. Motyvaciniame laiške pateikiami motyvai, kodėl klasė ir ją delegavusi mokyklos bendruomenė nusprendė dalyvauti konkurse „Aš galiu rinktis!“, kuo jis aktualus mokyklai, mokiniams, kokius lūkesčius jame numatoma realizuoti. Dalyvių tarpe gali būti rizikos grupei priklausančių mokinių, kurie motyvaciniame laiške išreikštų norą gyventi sveikiau, aktyviau, pasidalintų idėjomis, mintimis kaip to galima pasiekti.  Motyvacinis laiškas bus vertinamas balais.
7. Komandą gali sudaryti ne visa klasė, bet jos atstovai (5 mokiniai ir mokytojas), o taip pat gali būti komplektuojamos komandos iš kelių klasių. Komanda turi turėti pavadinimą.
8. Mokyklą gali atstovauti viena ar kelios komandos.

IV. KONKURSO ORGANIZAVIMAS

9. Konkursas vyksta nuo 2015 m. spalio mėn. iki 2015 m. gruodžio mėn.
10. Konkursas vyks trimis etapais:
10.1. I etapas nuo 2015 spalio 26 d. iki 2015 lapkričio 13 d. pateikiamas motyvacinis laiškas – paraiška rengėjams (laisva forma) ir registracijos anketa.
10.2. II etapas nuo 2015 lapkričio 16 d. švietimo įstaigose visuomenės sveikatos priežiūros specialistės, socialiniai pedagogai, mokiniams skaitys paskaitas, ves diskusijos valandėles, mokymus apie priklausomybę sukeliančias medžiagas (alkoholį, tabaką, narkotikus). Padės pasiruošti baigiamajam konkurso etapui.
10.3. III etapas – baigiamasis turas 2015 m. gruodžio mėnesį, kurio metu vyks:
· Komandų prisistatymas-kūrybinė užduotis (dalyvauja visi komandos nariai).
· Komandos kapitono rungtis.
· Mokinių žinių ir mąstymo žaidimas „Protų mūšis“.
· Komandos vadovo (klasės vadovas, socialinis pedagogas) užduotis.

V. VERTINIMO KRITERIJAI IR TVARKA

11. Komandos pasirodymą vertins Vilkaviškio rajono savivaldybės visuomenės sveikatos biuro sudaryta vertinimo komisija.
12. Visos komandų užduotys vertinamos balais. Taikoma 3 balų sistema: jei užduotis atlikta labai gerai (originaliausiai, tikslingiausiai, turiningiausiai) – komandai skiriami 3 balai, jei vidutiniškai – 2 balai, jei užduotis atlikta nepakankamai – 1 balas, o jei užduotis neatlikta 0 balų. Mokinių žinių ir mąstymo žaidimo „Protų mūšis“ užduotis vertinama – susumavus teisingus atsakymus.
13. Kiekvienas komisijos narys vertina atskirai, bendrai išvedamas vertinimo vidurkis.
14. Nugalėtojus išrinks vertinimo komisija. Laimėtoja tampa daugiausia balų surinkusi komanda. Rezultatai skelbiami viešai konkurso metu.

VI. KONKURSO DALYVIŲ SKATINIMAS IR APDOVANOJIMAS

15. [bookmark: _GoBack]Visi dalyviai bus apdovanoti Vilkaviškio rajono savivaldybės visuomenės sveikatos biuro padėkos raštais, prizinių vietų laimėtojai apdovanojami dovanomis.

VII. BAIGIAMOSIOS NUOSTATOS

16. Motyvacinį laišką ir registracijos anketą siųskite elektroniniu paštu: mokiniusveikata.vsb@gmail.com
17. Į baigiamojo etapo turą (gruodžio mėnesį) atvykę mokyklos deleguotos klasės atstovai (5 mokiniai + komandos vadovas) turi būti pasiruošę:
· Kūrybinių užduočių konkursui – komandos prisistatymas konkurso tematika paruošta kūrybinė užduotis iki 5 min. Technika pasirenkama klasės nuožiūra (plakatas, vaidinimas, šūkis ir t.t.)
18. Dėl išsamesnės informacijos prašome kreiptis: S. Daukanto g. 17A, Vilkaviškis, 215 kab., tel. (8 342) 31058.

